Nafarroako Parlamentuko Mahaiak, 2020ko irailaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, Tracasa Instrumental SL enpresa publikoak Trabajos Catastrales SAri egindako kontratazioei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko irailaren 7an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, Unibertsitateko, Berrikuntzako eta Eraldaketa Digitaleko Departamentuak idatziz erantzun diezazkion:

Tracasa Instrumental SL enpresa publikoak zenbat kontratu egin zizkion Trabajos Catastrales SA sozietateari 2017, 2018 eta 2019an eta 2020ko irailaren 1era bitarte?

Horietako zenbat ziren 15.000 eurotik gorakoak?

Zein izan zen kontratu horietako bakoitzaren xedea?

Agindutako lan bakoitzeko kontratu bat sinatu al zen?

Zer kontratazio-prozedura erabili zen, unean-unean indarrean zen Kontratuei buruzko Foru Legearekin bat, Trabajos Catastrales SA sozietatearekin kontratazio-prozedura horiek egiteko?

Gobernuaren Kontratazioaren Atarian argitaratu al ziren Trabajos Catastrales SA sozietatearekin egindako kontratazio-prozedura horiek? Zeintzuk?

Iruñean, 2020ko irailaren 3an

Foru parlamentaria: Adolfo Araiz Flamarique